6. ΝΟΜΟΘΕΤ. ΔΙΑΤΑΓΜΑ υπ’ αριθ. 588 της 5/7 Απρ. 1948 Περί ελέγχου της πίστεως Με το άρθρ. 1 Νομ. 1266/2-2 Ιουλ. 1982 (ΦΕΚ Α΄ 81), (κατωτ. αριθ. 15) καταργήθηκε η νομισματική επιτροπή. Για τις αρμοδιότητες που μεταβιβάστηκαν σε άλλα όργανα βλ. ανωτέρω Νομ. 1266/1982. Έχοντες υπ’ όψει το ψήφισμα ΜΓ΄ της 1 Μαρτ. 1948 της Δ΄ Αναθεωρητικής Βουλής των Ελλήνων «περί εξουσιοδοτήσεως προς έκδοσιν Ψηφισμάτων και Νομοθετικών Διαταγμάτων κατά την διάρκειαν των διακοπών της Δ΄ Αναθεωρητικής Βουλής» μετ’ απόφασιν της Επιτροπής Εξουσιοδοτήσεως της Βουλής, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-(Καταργήθηκε από την παρ.6 άρθρ.12 Νόμ.2548/12-19 Δεκ.1997 , ΦΕΚ Α΄259, κατωτ.σελ.166,18). Άρθρον 2 1.Ο καθορισμός της ακολουθητέας διαδικασίας ασκήσεως της πιστωτικής πολιτικής εντός των εν τω προηγουμένω άρθρω ορίων και σκοπών ως και η εποπτεία αυτής ανατίθεται εις την Νομισματικήν Επιτροπήν και διενεργείται κατά τας διατάξεις του παρόντος. 2.Η Νομισματική Επιτροπή καθορίζει εκάστοτε δι’ αποφάσεών της τα της χρηματοδοτήσεως κατά παραγωγικούς κλάδους, το συνολικό ποσόν των χορηγητέων πιστώσεων ως και τους όρους και τας προϋποθέσεις, υφ’ ους δέον να παρέχωνται αύται υπό των Τραπεζών ή υπό άλλων πιστωτικών Οργανισμών, ως και υπό πάσης φύσεως Οργανισμών Δημοσίου Δικαίου, είτε εξ ιδίων αυτών διαθεσίμων είτε εκ χορηγήσεων της Τράπεζας της Ελλάδος. (Αντί για τις σελ. 121( η)-122,01) Σελ. 121(θ) Τεύχος 1415 Σελ. 49 ΄Ελεγχος της πίστεως 12.Θ.β.1-6 «Κατά τον καθορισμό των παραπάνω όρων και προϋποθέσεων χρηματοδότησης, ο Διοικητής της Τράπεζας της Ελλάδος μπορεί με πράξεις του να ορίζει διαφορετικούς όρους και προϋποθέσεις για τη χρηματοδότηση συναλλαγών με αγροτικές συνεταιριστικές οργανώσεις». Η μέσα στα « » άνω διάταξη προστέθηκε από την παρ. 6 άρθρ. 18 Νομ. 1790/16-20 Ιουν. 1988 (ΦΕΚ Α΄ 134). «Αι κατά παράβασιν αποφάσεων της Νομισματικής Επιτροπής, απαγορευουσών ή περιοριζουσών καθ’ οιονδήποτε τρόπον την υπό των Τραπεζών παροχήν πιστώσεων προς το εισαγωγικόν εμπόριον, τυχόν συναφθησόμεναι μέχρι της 30ης Ιουν. 1980 συμβάσεις παροχής πιστώσεων υφ’ οιανδήποτε μορφήν είναι απολύτως άκυροι, επιφυλασσομένων των υπό των κειμένων διατάξεων προβλεπομένων πάσης φύσεως λοιπών διοικητικών, αστικών και ποινικών κυρώσεων. Απολύτως άκυροι τυγχάνουν ομοίως και ασφάλειαι πάσης φύσεως υπέρ οιασδήποτε αξιώσεως απορρέουσης εκ των ως άνω ακύρων συμβάσεων». Το μέσα στα « » δεύτερο εδάφιο προστέθηκε από την Π.Ν.Π. /30 Νοεμ. -1 Δεκ. 1979 (ΦΕΚ Α΄ 265) «περί συμπληρώσεως του Ν.Δ. 588/1948 «περί ελέγχου της πίστεως», η οποία κυρώθηκε με το Νομ. 1037/1980, ΦΕΚ Α΄ 67 (κατωτ. αριθ. 14). «3.Δια των αποφάσεων τούτων δύναται να καθορίζεται και μεταβάλληται εκάστοτε το ύψος του τόκου και των λοιπών επιβαρύνσεων εκ των προς οιονδήποτε σκοπόν υπό τραπεζών ή ετέρων πιστωτικών οργανισμών παρεχομένων ή παρασχεθεισών πιστώσεων ή δανείων ή εκδοθέντων ομολογιακών δανείων ή τραπεζικών ομολόγων, το επιτόκιον των καταθέσεων πάσης φύσεως, ως και το ύψος και το είδος πάσης επιβαρύνσεως εισπραττομένης υπό των τραπεζών και ετέρων πιστωτικών οργανισμών δια τας παρεχομένας υπ’ αυτών πάσης φύσεως υπηρεσίας. Αι αποφάσεις αύται δύνανται να λαμβάνωνται κατά παρέκκλισιν από πάσης γενικής ή ειδικής διατάξεως περί του ύψους του τόκου και των λοιπών επιβαρύνσεων, δύνανται δεν να ορίζουν ότι τα δι’ αυτών καθοριζόμενα εκάστοτε επιτόκια ή όρια επιτοκίων και λοιπών επιβαρύνσεων ισχύουν και επί υφισταμένων τοιούτων συμβάσεων δανείων ή πιστώσεων, καταθέσεων, ομολογιακών δανείων ή τραπεζικών ομολόγων ανεξαρτήτως του κατά περίπτωσιν επιλεγέντος υπό των δικαιοπρακτούντων τρόπου προσδιορισμού του επιτοκίου και των λοιπών επιβαρύνσεων,  Σελ. 122(θ) Τεύχος 1415 Σελ. 50 (υποκείμεναι εις την περίπτωσιν ταύτην εις την έγκρισιν του Υπουργικού Συμβουλίου».) Η παρ. 3, όπως είχε αντικατασταθεί από την παρ. 2 άρθρ. 4 Νομ. 128/1975 (κατωτ. αριθ. 13), αντικαταστάθηκε ως άνω από το άρθρ. 2 Νομ. 1046/24 Απρ. -2 Μαΐου 1980 (ΦΕΚ Α΄ 101). Η μέσα σε () φράση διαγράφηκε από την παρ.7 άρθρ.12 Νόμ.2548/12-19 Δεκ.1997 (ΦΕΚ Α΄259), κατωτ.σελ.166,18. 4.Οι εν παραγράφω 1 του παρόντος άρθρου Πιστωτικοί Οργανισμοί χορηγούσι κατά την κρίσιν των τας αιτουμένας παρ’ αυτών πιστώσεις εντός των όρων και προϋποθέσεων των τιθεμένων υπό των σχετικών αποφάσεων της Νομισματικής Επιτροπής, κρίνοντες αυτοί μόνοι την φερεγγυότητα των αιτουμένων τας πιστώσεις. Εις τας περιπτώσεις καθ’ ας εχορηγήθη πίστωσις κατά παράβασιν των ρηθεισών αποφάσεων της Νομισματικής Επιτροπής δικαιούται αύτη να ανακαλή την ούτω χορηγηθείσαν πίστωσιν. 5.(Καταργήθηκε από την παρ.8 άρθρ.12 Νόμ.2548/12-19 Δεκ.1997 , ΦΕΚ Α΄259, κατωτ.σελ.166,18). (5).6.Η Νομισματική Επιτροπή έχει ωσαύτως την αρμοδιότητα να καθορίζη εκάστοτε ανεξαρτήτως πάσης ετέρας κειμένης διατάξεως το ποσοστόν των ταμειακών διαθεσίμων, των περί ων η παράγραφος 2 του παρόντος άρθρου Πιστωτικών Οργανισμών, άτινα δέον ούτοι να τηρώσιν έναντι των αμέσων αυτών υποχρεώσεων. Δικαιούται επίσης αύτη να εκδίδη κανονισμούς και οδηγίας αφορώσας και παν έτερον στοιχείον του ενεργητικού και παθητικού των εν παραγράφω 2 Πιστωτικών Οργανισμών. 12.Θ.β.6 ΄Ελεγχος της πίστεως Άρθρον 3 1.Ο έλεγχος της, συμφώνως προς το παρόντα Νόμο και τας κατά το προηγούμενον άρθρον 2 αποφάσεις της Νομισματικής Επιτροπής, χορηγήσεως και εκτελέσεως των πιστώσεων ενεργείται υπό της Τραπέζης της Ελλάδος δι’ υπαλλήλων αυτής κατά τα προς τον σκοπόν τούτον οριζόμενα δι’ αποφάσεων της Νομισματικής Επιτροπής. (Ο έλεγχος ούτος δύναται να ανατίθεται δια κοινής αποφάσεως των Υπουργών Συντονισμού, Οικονομικών και Εθν. Οικονομίας και του Διοικητού της Τραπέζης της Ελλάδος και εις δημοσίους υπαλλήλους των Υπουργείων Οικονομικών και Εθνικής Οικονομίας, ενεργούντας από κοινού με τους υπαλλήλους της Τραπέζης της Ελλάδος.) Ο έλεγχος εκτείνεται και επί του τρόπου διαθέσεως των χορηγουμένων πιστώσεων υπό των λαβόντων ταύτας Φυσικών ή Νομικών Προσώπων. Το μέσα σε () δεύτερο εδάφιο καταργήθηκε από την παρ.9 άρθρ.12 Νόμ.2548/12-19 Δεκ.1997  (ΦΕΚ Α΄259), κατωτ.σελ.166,18. 2.(Καταργήθηκε από την παρ.9 άρθρ.12 Νόμ.2548/12-19 Δεκ.1997 , ΦΕΚ Α΄259, κατωτ.σελ.166,18) Άρθρον 4 Τα κατά τον προηγούμενον άρθρον ενεργούντα τον έλεγχον όργανα δικαιούνται, αρμοδίως εξουσιοδοτημένα παρά της Νομισματικής Επιτροπής, να προβαίνουν εις πάσαν έρευναν λογιστικών βιβλίων ή πάσης φύσεως στοιχείων τόσον των χορηγούντων όσον και των λαμβανόντων τας πιστώσεις Φυσικών ή Νομικών Προσώπων. Δικαιούνται επίσης να προβαίνουν εις διαπιστώσεις των ταμειακών διαθεσίμων, των περί ων το άρθρον 2, παράγραφος 2 του παρόντος, Τραπεζών και Οργανισμών. Τα ελεγχόμενα Φυσικά ή Νομικά Πρόσωπα υποχρεούνται όπως παρέχουν εις τα όργανα του ελέγχου άπαντα τα δια την άσκησιν του ελέγχου αναγκαία στοιχεία. «Τα όργανα της Γενικής Επιθεωρήσεως Τραπεζών αρμοδίως εξουσιοδοτούμενα υπό της Νομισματικής Επιτροπής δικαιούνται να ελέγχουν την ύπαρξιν των, εις τα Λογιστικά Βιβλία των ελεγχομένων πάσης φύσεως επιχειρήσεων, εμφανιζομένων μετρητών εν τω Ταμείω». Το μέσα στα « » τελευταίο εδάφιο προστέθηκε από την παρ. 4 άρθρ. 15 Νομ. 876/1979, ΦΕΚ Α΄ 48 (ανωτ. σελ. 30,11). Άρθρον 5 1.Η Νομισματική Επιτροπή, ασχέτως προς πάσαν άλλην κύρωσιν προβλεπομένην εξ ετέρων διατάξεων, δύναται δι’ αποφάσεως αυτής είτε να αίρη δι’ ωρισμένον ή αόριστον χρόνον από την υπεύθυνον της παραβάσεως Τράπεζαν την εξουσιοδότησιν προς ενέργειαν πράξεων επί του συναλλάγματος, είτε να αποκλείη δι’ ωρισμένον ή αόριστον χρόνον, την εκ μέρους της Τραπέζης περαιτέρω χρηματοδότησιν της υπευθύνου Τραπέζης, είτε να επιβάλη αμφοτέρας τας κυρώσεις ταύτας. 2.Βεβαιουμένης παραβάσεως των διατάξεων του παρόντος και των αποφάσεων της Νομισματικής Επιτροπής υπό των λαβόντων τας πιστώσεις Φυσικών ή Νομικών Προσώπων, αύτη κηρύσσεται ληξιπρόθεσμος δι’ αποφάσεως της Νομισματικής Επιτροπής, η οποία δικαιούται δια της αυτής ή ετέρας αποφάσεως να στερή τους παραβάτας πάσης περαιτέρω χρηματοδοτήσεως δι’ ωρισμένον ή αόριστον χρόνον. Και η κύρωσις αύτη επιβάλλεται επιφυλασσομένων των βαρυτέρων κυρώσεων εκ των κειμένων νόμων και ιδία εκ του άρθρου 3 του Α. Ν. 675/1945. Βλ. και άρθρον 1 του Α. Ν. 1387/1950. (κατωτέρω αριθ. 7). Άρθρον 6 Αι κατά τον παρόντα Νόμον αποφάσεις της Νομισματικής Επιτροπής ισχύουν από της εκδόσεώς των και είναι υποχρεωτικαί δια τε τα χορηγούντα και τα λαμβάνοντα τας πιστώσεις Φυσικά ή Νομικά Πρόσωπα, ανεξαρτήτως πάσης άλλης σχετικής κειμένης διατάξεως των Νόμων ή των καταστατικών των διεπόντων την οικονομικήν λειτουργίαν και δραστηριότητα των προσώπων τούτων. Αι εκ των αποφάσεων τούτων εκδιδόμεναι κατά το άρθρ. 2 δημοσιεύονται εις την Εφημερίδα της Κυβερνήσεως (τεύχος Α΄), ( δεν υπόκεινται δε εις τον έλεγχον του Συμβουλίου της Επικρατείας ή οιανδήποτε άλλην διοικητικήν προσφυγήν.) Η μέσα σε () φράση διαγράφηκε από την παρ.10 άρθρ.12 Νόμ.2548/12-19 Δεκ.1997 (ΦΕΚ Α΄259), κατωτ.σελ.166,18. (Πάσαι αι λοιπαί διοικητικού χαρακτήρος αποφάσεις της Νομισματικής Επιτροπής, συμπεριλαμβανομένων και των κατά το άρθρον 5 τοιούτων, υπόκεινται εις προσφυγήν ενώπιον του Συμβουλίου Επικρατείας μόνον όμως δια παράβασιν Νόμου.) Το μέσα σε () τρίτο εδάφιο καταργήθηκε από την παρ.10 άρθρ.12 Νόμ.2548/12-19 Δεκ.1997 (ΦΕΚ Α΄259), κατωτ.σελ.166,18. (Αντί για τη σελ. 123 (β) Σελ. 123(γ) Τεύχος 1415 Σελ. 51 ΄Ελεγχος της πίστεως 12.Θ.β.6 Άρθρ.7.-(Καταργήθηκε από την παρ.11 άρθρ.12 Νόμ.2548/12-19 Δεκ.1997, ΦΕΚ Α΄259, κατωτ.σελ.166,18). Άρθρον 8 Δια Β.Διαταγμάτων προκαλουμένων υπό των Υπουργών Συντονισμού, Οικονομικών και Εθνικής Οικονομίας κανονίζονται τα της εκτελέσεως του παρόντος Νόμου, ισχύοντος από της δημοσιεύσεώς του εις την Εφημερίδα της Κυβερνήσεως. Ο Νόμος 685/1945 «περί ελέγχου της πίστεως» και ο Νόμος 748/1945 «περί τροποποιήσεως και συμπληρώσεως διατάξεων του υπ’ αριθ. 685/1945» καταργούνται από της δημοσιεύσεως του παρόντος. Καταργείται επίσης ο Α.Ν. 675/1945 (πλην της διατάξεως του άρθρου 3 τούτου διατηρουμένης εν ισχύϊ.) Η μέσα σε () φράση διαγράφηκε από την παρ.12 άρθρ.12 Νόμ.2548/12-19 Δεκ.1997 (ΦΕΚ Α΄259), κατωτ.σελ.166,18. Βλ. και άρθρον 2 του Α.Ν. 1387/1950 (κατωτ. αριθ.7). 